Onderwys staking van enige waarde? | Die Vryburger
Hoofsaaklik swart onderwysers wat lede is van die vakbond Sadtu het Woensdagoggend in Marabastad begin saamkom om 'n opmars na die Uniegebou te begin. Dit vorm deel van Sadtu se landswye staking.
Busse met Noord-Transvaalse nommerplate is reeds opgemerk tussen die ander wat in 'n oopte tussen Bloed- en Strubenstraat parkeer het.
Ongeveer twaalf polisievoertuie is in die nabyheid opgemerk.
Die vakbond sê hulle verwag 25,000 lede wat die opmars na die Uniegebou in Pretoria en na die parlementsgebou in Kaapstad sal deelneem.
Die doel van die betogings is om druk op Minister Angie Motshekga, en direkteur-generaal, Bobby Soobrayan, te plaas om te bedank.
Sadtu-lede neem deel aan 'n sloerstaking sedert leerders ná die Paasvakansie teruggekeer het skool toe.
'n Voormalige dosent en gesaghebbende in die onderwys het aan Die Vryburger gesê dit is opvallend dat blanke onderwysers rustig voortgaan om hulle werk te doen, wel wetende dat dit die enigste manier is hoe goeie eindresultate deur die leerlinge bereik kan word.
Stakings sal nie die leerlinge laat slaag nie, het hy gesê.
2 thoughts on "Onderwys staking van enige waarde?"
Gerrie Venter April 26, 2013 at 6:53 am
Hulle moet sommer betoog dat die regering die eerbare uitweg neem en bedank en die landsbestuur aan verantwoordelike mense oordra.
AH Olivier April 26, 2013 at 4:02 pm
Dit is goed en wel, blanke onderwysers doen steeds hulle werk en hulle bes, maar hulle is steeds verplig om die indoktrinerende en swak leerplan aan te bied. Belê in jou kinders se toekoms en ondersteun die BCVO- skole wat Christelike volkseie onderrig aanbied. Daar leer hulle tenminste nie van die verskriklike gevolge van apartheid nie of dat twee wit seuntjies baklei oor die guns van 'n swart dogtertjie en dat die een seuntjie sy maatjie doodskiet oor genoemde dogtertjie nie.